











CAN DDIGRIF 


ÂM GYFREITHIAU A_ 
Threthi Newyddion 
SYDD YN CAEL EU 


GOSOD AR EIN GWLAD, 


YN YCHWANEGOL AT Y 


RHAI GORTHRYMUS O'R BLAEN. 


CzEuR :—Ar “LILI LON.” 








Holl drigolion glan y gwledyd, 
Dewch yn gryno gyda'ch gilydd, 
Chwi gewch glywed hanes hynod 

“i Am dreth sy fod ar chwain a llygod, 


BYRDWN,— 


Dewch ymlaen fawr a mân, 
Dewch ymlaen fawr a mân, 

Chwi gewch glywed y gwirionedd 
Am y trethi yn fy nghân. 






Treth y sydd ar was a morwyn, 
Treth ar gerbyd a phob olwyn ; 

A phob march a fedd y ffarmwyr, 

Yn gymwys fel ar farch boneddwr. 







Dewch ymlaen fawr a mân, &c. 

A rhaid i'r ffarmwyr gwan di-gysur, 
Dalu trethi dros segurwyr ; 

Treth yr Incwn, treth y Tlodion,, 

” Treth am bobpeth'i lenladron, 


Dewch ymlaen fawr a mân, &c. 


Rhyw hen wreigan o Dregaron, 
Ga'dd ei thrin yn eithaf ereulon, 
Ei thâl wythnosel ydoedd deunaw, 
Ond mynasant dreth o'i dwylaw. 


Dewch ymlaen fawr a mân, &c. 


Gwneud y tlawd yn dlotach, dlotach, 
Gyda'u trethi, mae'r hen giwach : 
Addawodd Gladstone dynu'r trethi, 
 /Ond yn llerhyny>eu chwanegu, 


Dewch ymlaen fawr a mân, &c. 


Rhoddi treth ar ganwr blledi, 

A threth am werthu pob mân gelfl ; 
Treth ar Dincer a'i waith sodor, 

A'r Chair Botoms, a'r Menders Goger. 


Dewch ymlaen fawr a mân, &c. 


Mae treth yn awr am gario gynau, 

A threth i fod am bob ffasiynau ; 

Y sinon am benau'r merched, 

A'r wich sydd gydâ hwy i'w glywed, 
Dewch ymlaen fawr a mân, &c. 

Wel feibion anwyl beth a ddywedwch 

Am dreth a'r gusan bach a roddwch ; 


: A threth am garu a phriodi, 
A threth am gryd i fagu'r babi. 


“Dewch ymlaen fawr a mân, &c, 

“Clywais ddoe Ynghapel 6armon, 

Fod treth i fod am ddwfr yr afon ; 

Â threth ar ieir, y gwyddau'r mochyn, 
A threthi ar gybydd, a phob meddwyn. 


Dewch ymlaen fawr a mân, &c. 


'Treth am gnoi, a threth am smocio, 
Treth a'r ferched am ysnuffio ; 

' Treth ar Cati fawr yr Ondol 

Âm waith digrifol gyda'i hebol. 


Dewch ymlaen fawr a mân, &c, 


Dywedodd rhyw hen Berson Eglwys 
Fod treth am hyny'n eithaf cymwys, 
Pe byddai treth ar bob hyll hwrgi, 
Y byddai llai'n cael eu beichiogi. 


Dewch ymlaen fawr a mân, &c. 


Oferedd ydyw iaith y Person, 

Ni wneiff treth na chyfraith Preston, 
Rwystro byth mor weithred yma, 
Tra bo cymmaint o droahwanta. 


Dewch ymlaen fawr a mân, &c, 


Wel mae'r trethi yma'n greulon, 

I'w rhoi ar ferched bach a'r meibion; 
Dewch ar frys a gwnewch betision, 

I gael ei yru at y Goron, 


Dewch ymlaen fawr a mân, 
Dewch ymlaen fawr a mân, 
Chwi gewch glywed y gwirionedd, 
Am y trethi yn nghân. 











DEWCH ADREF FY NHAD.* 


Fy nhad, O! fy nhad, de'wch adref yn awr, 
Mae'n Un wrth gloe Eglwys Caerdydd, 
Fy nhad, chwi addawsoch y deuech i dref 
Nol gorphen gorchwylion y dydd ; 
Mae'r tân wedi diffodd a thywyll yw'r tŷ 
A'm mam sydd yn disgwyl cyn tê, 
A Benny'm brawd bychan sydd glaf yn ei chol, 
Heb gymhorth ond fì gydag e'; 
De'wch 'nawr, de'wch nawr, de'wch 'nawr,. 
Fy nhad, 'rwy'n attolwg, de'wch 'nawr, 
CYDGAN. 
Am hyn clywch y plentyn a'i gri, 
Sy'n rhynu dân oerwynt mor fawr ; 
O, pwy na wrandawai ar weddi mor daer, 
Fy, nhad, O, de'wch adref yn awr. tf 





Fy nhad, O! fy nhad, de'wch adref yn awr, hd 
Wrth hen gloc yr eglwys mae'n Deau ; 
Y nos aeth yn oerach, a Benny sydd waeth, 
Ond galw am danoch chwi mae ; kb 
Yn wir y mae'n waeth, bydd farw medd mam, * 
A ddichon bydd hyny cyn dydd, 
A'r neges tuag atoch ddanfonodd fy mam, 
“ Dewch adref neu'n farw y bydd.” | 
Dewch 'nawr, dewch 'nawr, dewch nawr, a 
Fy nhad, 'rwy'n atolwg, dewch 'nawr 


Am hyn clywch y plentyn, &c. 


Fy nhad, O! fy nhad, dewch adref yn awr, 
Mae'r cloc yn rhoi rhybydd am Dri, 
Mae'r hirnos mor unig a'r oriau mor faith 
I'm mam dorcalonus a fi; 
'Rym wrth ni ein hunain, a Ben wedi'i ddwyn 
Gan engyl,—mae'n angel bach ffel, 
A'r rhai'n ydyw'r geiriau diweddaf o'i ben, 
“* Rhowch gusan, fy nhad,” a ffarwel, 
Dewch "nawr, dewch 'nawr, o 
Fy nhad, 'rwy'n atolwg, dewch nawr, 


Am hyn clywch y plentyn, &c. 





